《洪扇赠别芮通父》
宋代·陈起

春冰幕千丝，我箑美无度。
习习南浦秋，受藏忆袭护。
之子思吴鳞，触热遥问津。
举箑寄薄劣，却暑兼障尘。
荆榛道崎岖，轻车宜徐徐。
戴星秣骊驹，未午投林庐。
酌月重来期，名言毋重违。
自嗟君是客，忍赋别离诗。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。